**2015 წლის 10 ოქტომბერი**

**ს.ს.ი.პ საქართველოს ადვოკატთა ასოციაციის“**

**სარევიზიო კომისიის სხდომის**

**ოქმი**

ს.ს.ი.პ „საქართველოს ადვოკატთა ასოციაციის“ სარევიზიო კომისიის გასვლითი სხდომა გაიმართა საქართველოს ადვოკატთა ასოციაციის თელავის ოფისში (მისამართი: თელავი, ვარდოშვილის 15). სხდომას ესწრებოდნენ საქართველოს ადვოკატთა ასოციაციის საერთო კრების მიერ არჩეული სარევიზიო კომისიის შემდეგი წევრები:

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

**ელგუჯა ჩხაიძე- წევრი**

**ვლადიმერ კიკნაძე-წევრი**

**სხდომას არ ესწრებოდა წევრი -ლელა ბჟალავა**

მ/წ 10 ოქტომბერს თელავში სარევიზიო კომისიამ განახორციელა შეხვედრა რეგიონის მენეჯერთან და ადვოკატებთან, რათა გადაემოწმებინა ასოციაციის დაქვემდებარებაში მყოფი ქონება, კერძოდ რეგიონის ოფისი რამდენად გამოიყენება საწესდებო მიზნების შესაბამისად. კომისიის გასვლითი სხდომის მიზანი იყო ასევე განეხილა წლის აუდიტორული დასკვნის რელაციური საკითხები და განმარტება მიეცა ადვოკატებსათვის ამ საკითხებთან დაკავშირებით ყველა კითხვაზე.

თელავში არსებულ ადვოკატთა ოფისში დამსწრე ადვოკატებთან შედგა რეგიონალური დიალოგი, ადვოკატებმა კმაყოფილება გამოთქვეს იმასთან დაკავშირებით რომ, ადვოკატთა ასოციაციამ ქ. თელავში ადვოკატებისათვის დაიქირავა ოფისი, სადაც ადვოკატებს ეძლევათ საშუალება ჰქონდეთ წვდომა ინტერნეტთან. იქვე შეიძლება ნებისმიერი ტექსტის ამობეჭდვა, უტარდებათ ტრენინგები, ასევე შეუძლიათ გაეცნონ ადვოკატთა ასოციაციის მიერ მიწოდებულ ჟურნალებს და ა. შ. ასევე სხდომაზე აღინიშნა რომ კახეთის რეგიონში, გურჯაანსა და სხვა ქალაქებში მოღვაწე ადვოკატებს ხშირად უწევთ თელავში ჩამოსვლა. რადგან, რეგიონალური სამსახურები და სასამართლო თელავში მდებარეობს, ხოლო იქ არსებული ადვოკატთა ოფისი მათ დიდ დახმარებას უწევს. თუმცა მათგან დამოუკიდებელი მიზეზების გამო არსებობს პრობლემები: ბოლო დროს არის შემთხვევები როცა, ოფისს არ მიეწოდება ელექტროენერგია და წყალი.

სარევიზიო კომისიის აზრით, რეგიონალური დიალოგის თანახმად, გამოიკვეთა რომ, კარგი იქნება თუ საქართველოს ადვოკატთა ასოციაცია, კახეთის რეგიონის ადვოკატებისათვის იქირავება ახალ ოფისს. თუ ადვოკატები თანახმანი იქნებიან, თვითონ მოძებნონ სხვა ოფისი მათთვის შესაფერის ადგილას.

სარევიზიო კომისია აღმასრულებელ საბჭოს რეკომენდაციის სახით მიმართავს, შეისწავლოს ზემოთხსენებული საკითხი.

**ლიანა მასიკაშვილი- კომისიის თავმჯდომარე**

**თემურ სიმონიშვილი- წევრი**

**ელგუჯა ჩხაიძე- წევრი**

**ვლადიმერ კიკნაძე-წევრი**